Mwambutsa IV Bangiriceng av Burundi

Mwambutsa IV Bangiricenge (født 1912, død 26. april 1977) var konge av Burundi fra 16. desember 1915 til 8. juli 1966. Han fikk tittelen Mwami – konge. 

Han tok over etter Mutaga IV Mbikije. Som andre burundiske konger var han etnisk ganwa. I løpet av de første årene av hans styre ble Burundi overført fra tysk til belgisk styre som en følge av første verdenskrig. Han var fremdeles leder for landet da det ble uavhengig i 1962 og dannet et konstitusjonelt monarki som led under mye vold, blant annet attentater på tre statsministre. Han måtte hele tiden bytte statsministre for å holde seg inne med både hutuer og tutsier.

Kongen avla i oktober 1963 offisielt besøk i Norge.«Konge i lite afrikansk land på Norges-besøk», Aftenposten, morgen, 3. oktober 1963, s. 3. Kong Mwambutsa ble da utnevnt til storkors av St. Olavs Orden.Norges statskalender for året 1964, Oslo: Aschehoug, 1964, s. 802.

Han ble avsatt av sønnen Ntare V i 1966 og flyktet til Sveits hvor han bodde fram til han døde i 1977.

 Referanser 

Kategori:Burundi
Kategori:Kongelige personer
Kategori:Storkors av St. Olavs Orden
Kategori:Fødsler i 1912
Kategori:Dødsfall i 1977